### Ἐπειδὴ πολλαὶ κυρίαι ἐκ τῶν ἐπαρχιῶν μᾶς ἐζήτησαν λεπτομερεῖς πληροφορίας περὶ τῶν στηθοδέσμων τῆς κυρίας Καρδινάλ, δίδομεν ἐνταῦθα τὰς ἑξῆς ὁδηγίας, ὅπως μᾶς τὰς ὑπέβαλεν ἡ ἡμετέρα στηθοδεσμοποιός. Ἐπὶ τοῦ σώματος τῆς γυναικὸς φορούσης μόνον τὸν στηθόδεσμόν της (ὅπως δεικνύει ἡ ἄνω ξυλογραφία) λαμβάνονται τὰ ἑξῆς μέτρα. Α΄ ἡ περίμετρος τοῦ στήθους ὑπὸ τὰς μασχάλας, Β΄, ἡ τῆς μέσης, Γ΄, ἡ τῆς κοιλίας, καὶ Δ΄, τὸ ἐμπροσθινὸν μῆκος τοῦ στηθοδέσμου. Ἀποστέλλονται δὲ πρὸς τὴν κυρίαν Καρδινὰλ ἤ ταινίαι ἔχουσαι ἑκάστη τὸ μῆκος τῶν ληφθέντων μέτρων, ἤ ὁρίζεται ἁπλῶς ἐν τῇ ἐπιστολῇ τὸ ποσόν αὐτῶν εἰς ἑκατοστὰ τοῦ βασιλ. μέτρου. Αἱ τιμαὶ τῶν στηθοδέσμων τῆς κυρίας Καρδινὰλ εἶναι αἱ ἑξῆς. Α΄ Μὲ μπαλαίναν ἐκ κεράτων καὶ ὕφασμα λευκὸν βαμβακερὸν στερεόν, δραχ. 35 καὶ 40 (διὰ κοράσια μέχρι 14 ἐτῶν δρ. 30). Β. Μὲ μπαλαίναν ἐξ ὀδόντων φαλαίνης καὶ 1) μὲ ὕφασμα βαμβακερὸν λευκόν, δρ. 50, 52, 55 καὶ 60. 2) μὲ ὕφασμα λινοῦν χρωματιστόν, δρ. 55 καὶ 60. 3) μὲ ὕφασμα λινοῦν λευκόν, δραχ. 47, 60 καὶ 65. 4) μὲ ὕφασμα μεταξωτόν, δρ. 80, 100 καὶ 125. 5) μὲ ὕφασμα βαμβακερὸν δικτυωτόν (τοῦλι) λευκὸν ἤ χρωματιστὸν δρ. 80. Τὰ κυριώτερα χρώματα τῶν ὑφασμάτων εἶναι τὰ ἑξῆς: το ρόδινον (rose), το κυανοῦν (bleu-ciel), το φαιόν (gris), το κιρρόν (jaune) το ιῶδες (mauve), το ἐρυθρόν (grenat), το μέλαν ε τ.λ Τὴν διαφορὰν τῶν τιμῶν δὲν ἀποτελεῖ μόνον ἡ ποιότης τοῦ ὑφάσματος, ἀλλ’ ὁ ὅλος ἐξαρτισμὸς καὶ ἡ ἐξεργασία τοῦ στηθοδέσμου. Ὥστε αἱ παραγγέλλουσαι κυρίαι ἔχουσι νὰ ὁρίσωσι ποίας ὕλης καὶ ποίου χρώματος ὕφασμα καὶ ποίας τιμῆς στηθόδεσμον ἐπιθυμοῦσι, καὶ θὰ ἔχωσι ἐν πάσῃ εὐσυνειδησίᾳ στηθόδεσμον ἀνάλογον τοῦ τιμήματος κατὰ τὰς προωρισμένας σταθερὰς τιμάς. Σὺν τῇ παραγγελίᾳ ἀποστέλλεται καὶ τὸ τίμημα. Ἡ δὲ κυρία Καρδινὰλ ἀναδέχεται ὅλα τὰ βάρη τῆς ταχυδρομικῆς ἀποστολῆς τοῦ στηθοδέσμου. Ἐὰν ὁ στηθόδεσμος ἔχῃ χρείαν ἀναδιορθώσεώς τινος, ἐπιστρέφεται πρὸς τὴν κυρίαν Καρδινὰλ μετὰ 1 δραχμῆς μόνον διὰ τὴν ἐκ νέου ταχυδρομ. ἀποστολὴν αὐτοῦ. [πηγή: Εφημερίς των Κυριών, 7/4/1891, σελ. 8 - Ψηφιοθήκη Α.Π.Θ.]