### ΜΟΔΑ Τὰ μακρειὰ μαῦρα μεταξωτὰ ἐπανωφόρια συνειθίζονται πολὺ ὡς εἶδος cache-poussiére μὲ μοναδικὴν γαρνιτοῦρα ἕνα μεγάλο ἄσπρο jabot ἀπὸ λεπτὸ μοὺλ μὲ νταντέλα πρὸς τὰ ἀριστερὰ τοῦ θώρακος, τὸ ὁποῖον ἀρχίζει πλατὺ πολὺ πρὸς τὸν ἀριστερὸν ὦμον καὶ στενεύει ἕως τὴν μέσην. Ἀκολουθοῦν τὰς γραμμὰς τοῦ σώματος τὰ ἐπανωφόρια αὐτά, συνήθως δὲ ἔχουν καὶ ἕνα μεγάλο γιακά, ποῦ σχηματίζει εἶδος πελερίνας. Εἰς τὴν ἡμερησίαν διάταξιν τὰ ἄσπρα φορέματα, ἰδίως ὰπὸ linon, καὶ ᾑ chemizelles ἀπὸ νταντέλες καὶ κεντήματα. Τὰ ἄσπρα φορέματα γαρνίρονται πολὺ εἰς τὸ γιακὰ καὶ τὰ μανίκια μὲ μαῦρο βελοῦδο. Ἀκόμη καὶ ᾑ καλοκαιρινὲς ὀμπρέλλες γαρνίζονται ἀπὸ μαῦρο βελοῦδο εἴτε εἰς στενὰ φιλέτα εἴτε εἰς πλατειὲς λουρίδες. Μία τουαλέττα ἀπὸ ἄσπρο Ἀγγλικόν κέντημα καὶ μαῦρο βελοῦδο εἶχεν ἰδιαιτέραν καὶ ἐξαιρετικὴν ἐπιτυχίαν. Ἐννοεῖται ὅτι μὲ τὰ θερμὰ κλίματα δὲν συμβιβάζεται καὶ πολύ. Διότι ὅλο τὸ ἐμπρὸς τοῦ μπούστου ἦτο ἀπὸ μαῦρο βελοῦδο, ὅ,τι ἔδιδε ἰδιαίτερο cachet εἰς τὸ φόρεμα αὐτὸ ἦτο ἕνας φιόγκος γιαπωνέζικος ὀπίσω, τοῦ ὁποίου τὰ ἄκρα ἔφθαναν ἕως κάτω, γαρνιρισμένα μὲ χρυσᾶ κρόσια. Ἡ τουνίκα, ἕνα εἶδος σκεπάσματος τοῦ φορέματος, ἡ ὁποία παρακολουθεῖ τὴν σωματικὴν γραμμὴν καὶ ἀνοίγει μόνον πρὸς τὰ κάτω, κάμνει ὥστε τὰ φορέματα νὰ φαίνωνται ὁλιγώτερον στενά. Καὶ μὲ τὴν τουνίκα ἐδόθη εὐρύ στάδιον εἰς τὸ στόλισμα τῶν φορεμάτων. Αἴφνης φορέματα δαντελένια ἤ ἁπὸ περίφημα κοφτὰ κεντήματα σκεπάζουν ἀνοικτὴ μπλὲ ἤ ρὸζ μουσελίνα ποῦ πίπτει ἐπάνω εἰς ἄσπρη μεταξωτὴ φούστα. Φορέματα χρωματιστὰ λεπτὰ tussor ἤ φουλάρια σκεπάζονται μὲ μουσελίνες μαῦρες ἤ νινόν, ὁλόκληρα ὡς εἶδος tunique, κάτω ἀπὸ τὴν ὁποίαν φαίνονται τὰ κεντήματα ἤ γαρνιτούρες ἀπὸ δαντέλες τῶν φορεμάτων. Ἀκόμη καὶ φορέματα μὲ χρωματιστὰ σχέδια σκεπάζονται μὲ μουσελίναν ἤ νινὸν τοῦ χρώματος τοῦ σχεδίου. Συνδυασμοὶ χρωμάτων πολὺ τοῦ συρμοῦ εἶναι τὸ bleu-ciel μὲ τὸ ρὸζ καὶ μὲ μικρὰ φιλετάκια μαύρου βελούδου. Ἐπίσης ἕνα μπλὲ κτυπητὸ χρώματος σκούρας θαλάσσης, ὡς γαρνιτούρα στακτιῶν καὶ ἀνοικτῶν ἐν γένει φορεμάτων καὶ καπέλλων συνειθίζεται πολύ. Τὰ μανίκια ἁπαλά εὐρύχωρα καὶ ἀφοδράριστα ὡς τοὺς ἀγκῶνας καὶ ὁλίγον παρὰ κάτω μὲ μακριὰ πέτσινα γάντια ἤ καὶ ὡραῖα μεταξωτὰ κεντητά. Τὰ tailleurs μένουν πάντοτε τὰ αἰώνια φορέματα κάθε ἐποχῆς. Τώρα ἀπὸ ταφτὰ σκοῦρο ἕνα φόρεμα tailleur εἶναι εὐεργετικόν. ᾙ ζακέττες γίνονται μᾶλλον κοντὲς καὶ γαρνίρονται μὲ φιλντισένια κουμπιά, καθῶς καὶ τὰ ἄσπρα λινὰ φορέματα. ᾙ chemizette μὲ ἐργασίαν λεπτὴν συμπληρώνει τὴν τουαλέτταν αὐτήν, ἡ ὁποία θὰ φορεθῇ πολὺ εἰς τὰς λουτροπόλεις κατὰ τὰς ὥρας τοῦ περιπάτου. Εἰς τοὺς λαιμοὺς τοὺς ἀνοικτοὺς καὶ χωρὶς γιακάδες pendatifs πολὺ μεγάλα. Παρισινή [πηγή: Εφημερίς των Κυριών, 15/7/1911, σελ. 1686-1687- Ψηφιοθήκη Α.Π.Θ.]