### AΠO THN ΜΟΔΑ Τὰ Empire τὸ ἔμμορφο αὐτὸ φόρεμα, ποῦ τόσον γραφικὰ ἀνεδείκνυε τὰ ὡραῖα σώματα, ἤρχισε νὰ παραμερίζεται ἀπὸ τοὺς συνειθισμένους μπούστους, οἱ ὁποῖοι θὰ φορεθοῦν ἐφέτος στολισμένοι πολύ. Ἡ ρεδεγκότα μένει ὄχι πλέον μακρειά, ὥστε νὰ σκεπάζει ὅλον τὸ φόρεμα. Κονταίνει καὶ ἐπανέρχεται ἕως τὰ γόνατα καὶ ὑψηλότερα ἀκόμη μὲ τὸ μονοκόμματον φόρεμα τῆς ἀμαζόνος, τὸ ὁποῖον ἐπίσης σχεδὸν ἕως τὰ γόνατα μένει στενόν, rollant. Ἐκεῖ σταματᾶ καὶ συνεχίζεται ἀπὸ ἕνα πλατὺ plissé ἤ volant, τὸ ὁποῖον μόλις ἐγγίζει κάτω, ὅταν δὲν συνεχίζεται μονοκόμματον, ἀλλὰ πολὺ πλατὺ ἕως κάτω. 'Υφάσματα μαλακὰ ἐν γένει κατὰ προτίμησιν. Μάλινα liberty, μεταξωτὰ καὶ βελούδα ἐπίσης. Ὅλα αὐτὰ πτυχώνονται θαυμάσια καὶ μουλάρουν τὸ σῶμα μὲ πολλὴν χάριν. Τὰ κεντήματα ἐξακολουθοῦν, ἀλλὰ μὲ κορδονέτο χονδρό, ἕνα εἶδος γαρνιτούρας, ὡς τῶν γελεκιῶν τῶν φουστανελάδων. Τὰ μισοφόρια λεπτὰ καὶ αὐτὰ ἀπὸ μεταξωτὰ liberty, τοῦ ταφτᾶ καταργηθέντος καθ’ ὁλοκληρίαν. Ἡ χάνδρες ἐπίσης ὡς γαρνιτοῦρες τῶν φορεμάτων καὶ τὰ χρυσᾶ γαλόνια θὰ φορεθοῦν καὶ φέτος πολύ. Τὰ καπέλλα τρικὸρν μᾶλλον μικρά, μ’ ὅλον ὅτι καὶ τὰ μεγάλα ἐξακολουθοῦν νὰ φιγουράρουν εἰς τὴς Παρισινές βιτρίνες. Μεγάλα, πάντοτε χονδρά, μὲ τεπέδες ὑπερόγκους σὰν σαρίκια τούρκικα. Καὶ αὐτὴ δὲ ἀκριβῶς εἶναι γαρνιρισμένα en turban. Πολὺ καὶ πάλιν ἡ ἀτλαζένιες φόρμες ἡ κολλημένες μὲ τὸ ὕφασμα, καὶ ὡς γαρνιτοῦραν μίαν μεγάλην κονκάρδαν εἴτε ἀπὸ δύω πτερὰ εἴτε ἀπὸ χάνδρες εἴτε ἀπὸ κεντητό γαλόνι ἐπάνω εἰς τὸ ἔνα σήκωμα. Τὰ παπούτσια Moliére, δηλαδὴ λουστρίνια, μακρειὰ καὶ μυτερὰ ἐμπρὸς μὲ ἕνα αὐτὶ εἰς τὸ μέσον καὶ μεγάλες χρυσὲς ἤ ἀσημένιες κοκάρδες θὰ φορεθοῦν καὶ φέτος πολύ, ὅπως καὶ τὸ Ἀμερικανικὸν λεγόμενον παπούτσι, τὸ ὁποῖον ἔχει ὕψηλὸ τακούνι, ἀλλὰ πλατύτατον, χωρὶς καμμίαν καμπύλην εἰς τὸν σχηματισμόν. Ἀν καὶ ἄκομψα θὰ φορεθοῦν ὅμως, διότι ἀναπαύουν τὸ πόδι καὶ τὰ ξεκουράζουν πολύ. Αὐτὰ εἰς ἐντελῶς γενικὰς γραμμάς. Αἱ λεπτομέρειαι τῶν χρωμάτων θὰ ἔλθουν ἀργότερα, ὅταν αἱ μεγάλαι παρισιναὶ ἡθοποιοὶ θὰ κάμουν τὰς ἐμφανίσεις των εἰς τὴς πρώτες τῆς χειμερινῆς περιόδου. Δι’ αὐτὰς ἐργάζονται τώρα οἱ μεγάλοι ράπται, ἀλλὰ κρατοῦν μυστικοὺς τοὺς νεωτερισμοὺς των. Παρισινή [πηγή: Εφημερίς των Κυριών, 15/9/1909, σελ. 815 - Ψηφιοθήκη Α.Π.Θ.]